Feljegyzés   
Magyar Dolgozók Pártja Központi Vezetősége számára

Tárgy: *a Tragédia* rendszer- és népellenessége

A szigorúan titkos pártutasításnak mihamarabb eleget téve az alábbi szempontokat kiemelten fontosnak tartjuk a reakciós és szellemileg igen ártó, perspektívátlan fércmű kapcsán alapos megfontolás céljából:

1. **„Madách művét arisztokratizmus, antidemokratizmus** **és antikommunizmus jellemzi”** /Nemes Dezső-a párthű Szikra Könyvkiadó vezetője/

Úgy véljük, edestruktív, pesszimista„szerzemény” nem való demokratikus hazánk népnevelő színpadára. A mű ugyanis hamis, elavult, hazug és sokakat megtévesztő, veszedelmes egyházi tanításokon alapszik, valamint a népi demokráciánkra is pusztítóan veszedelmes hatást gyakorol. Isten a mindenség irányítója, teremtője, mindenek tudója, a legfőbb hatalom gyakorlója, az emberiség sorsának felelőtlen irányítója.

1. **„A gyáva nép közt csak egyes nagyok fonják a tör­té­netet**”, írja a megtévesztett Madách feljegyzésében.

A költő antidemokratikus, a szocializmus eszméit bíráló kinyilatkoztatásai arra engednek következtetni, hogy a mű teljes egészében a mi erkölcsi nézeteink ellen irányul, azt a gúny tárgyává teszi, sőt a forradalmi változás kivívására, haladó eszméink felszámolására inti társadalmunk középrétegeit.

Igaz ugyan, Madách elvtárs Erdélyi Jánosnak címzett levelében tagadja, hogy rendszerünk ellen szólnának szavai, azonban a falanszter-szín egyenesen a kommunista eszmény kigúnyolásának tekinthető. Ebben a színben a társadalmi szabadság, az egyenlőség, a maradi kiváltságok eltörlése marad alul az ésszerűséggel szemben. Ez a helyzet ellenségeink szerint a jövőben is érvényes lesz majd, és ideális társadalmi berendezkedésünk *el fog bukni*!!!

Hangsúlyozottan javasoljuk a mű **azonnali** **betiltás**át hazánk mind vidéki, mind fővárosi színpadairól, illetve a **meglévő példányok bezúzását**.

Budapest, 1955. január 10. Keletesek

a magyar munkásság képviseletében